Bara ba Jakobo ba susumetsoa ke mōna hore ba rekise mor’abo bona Josefa bokhobeng. Josefa o kenngoa chankaneng Egepeta hobane a khomarela melao ea Molimo ea boitšoaro ka botšepehi le ka sebete. Ka mor’a nako, o ntšoa chankaneng hore a tl’o hlalosa litoro tsa Faro, tse bolelang e sa le pele ka lilemo tse supileng tsa nala tse tla lateloa ke lilemo tse supileng tsa tlala. Joale Josefa o etsoa molaoli oa lijo oa Egepeta. Barab’abo ba fihla Egepeta ba batla lijo ka lebaka la tlala ena. Lelapa la Jakobo le kopanngoa hape ’me le behoa naheng e nonneng ea Goshene. Pele Jakobo a e-shoa, o hlohonolofatsa bara ba hae ’me o bolela boprofeta bo fanang ka tšepo e tiileng ea tlhohonolofatso e khōlō eo e leng hona e tla tla. Setopo sa Jakobo se isoa Kanana hore se e’o patoa teng. Ha Josefa a e-shoa ha a le lilemo li 110, setopo sa hae se thibeloa ho bola, e le hore qetellong se tle se isoe Naheng e Tšepisitsoeng.—Exoda 13:19.